**Obavijest o subvencioniranju sajamskih nastupa u 2025. godini**

Sukladno Programu rada za 2025. godinu, Turistička zajednica općine Dugi Rat predvidjela je subvencioniranje sajamskih nastupa u 2025. godini članovima Turističke zajednice općine Dugi Rat i to na sajmovima na kojima Turistička zajednica splitsko-dalmatinske županije ne sudjeluje kao izlagač.

Subvencioniranje sajamskih nastupa obuhvaća isključivo troškove koji bi se odnosili na trošak najma i uređenja štanda.

Subvencioniranje sajamskih nastupa uvjetovano je obveznom distribucijom promotivnih materijala Turističke zajednice općine Dugi Rat.

Zahtjev za predmetno subvencioniranje, uz predočenje troškovnika nastupa na sajmu, potrebno je podnijeti Turističkom vijeću koje će donijeti odluku o visini subvencije.

Dugi Rat, 13. siječnja 2025.